Sanitat i Consell Local Agrari es coordinen per a millorar el tractament contra els mosquits a Almardà
13 de febrer 2020

![Imagen 1](/media/fsijewb1/71_maq_img_7651.jpg)![Imagen 2](/media/s4vfsti5/71_maq_img_7605.jpg)

![](/media/jznpt4ub/71_c_img_7613.jpg)  
  

El delegat de Sanitat i Consum, Javier Timón i la presidenta del Consell Local Agrari, Gloria Parra, s'han reunit hui al matí a Almardà, amb la Guàrdia Rural i l'empresa de gestió de plagues (CTL), per a millorar el protocol d'actuació de la lluita contra els mosquits a Almardà i Corinto. En esta trobada, els membres de la Guàrdia Rural han mostrat els diferents camins de la zona perquè l'empresa puga accedir a llocs i poder fer els tractaments.

  

El delegat de Sanitat ha considerat que la reunió ha sigut satisfactòria, perquè segons ha expressat «**s'ha establit un protocol de col·laboració entre la Guàrdia Rural, l'empresa de control de plagues (CTL) i el departament de Sanitat i Consum, mitjançant el qual l'empresa traslladarà els problemes d'accés o buscarà l'assessorament de la Guàrdia Rural per a poder fer els tractaments**». Per altra banda, la presidenta del Consell Local Agrari, Gloria Parra, ha qualificat la reunió de «**molt productiva**» i ha remarcat la col·laboració amb el departament de Sanitat. La regidora també ha informat que s'han visitat les zones en les quals més larves es concentren i les zones inundables: «**Hem establit les vies de comunicació tant amb el departament de Sanitat, com amb l'empresa dedicada a l'erradicació d'estes plagues per a anar emetent-los informes de quines són les zones on és més probable que hi haja larves i concentració de mosquits**».

  

![](/media/z12n1nk0/71_c_img_7672.jpg) 

Durant la visita a la zona, només han trobat un punt amb dificultats d'accés però està en un camí de la marjal, «**però esta zona és d'influència de la Conselleria, perquè és un sector protegit, i en eixe cas, farem una gestió perquè esta procedisca al condicionament del camí o d'alguna forma ens proporcionen els permisos necessaris perquè el Consell Agrari el puga condicionar**», ha afirmat Timón.

​

*   [](http://www.facebook.com/sharer.php?u=https://aytosagunto.es/va/actualitat/sanitat-i-consell-local-agrari-es-coordinen-per-a-millorar-el-tractament-contra-els-mosquits-a-almarda/ "Facebook")
*   [](http://twitter.com/share?url=https://aytosagunto.es/va/actualitat/sanitat-i-consell-local-agrari-es-coordinen-per-a-millorar-el-tractament-contra-els-mosquits-a-almarda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sanitat-i-consell-local-agrari-es-coordinen-per-a-millorar-el-tractament-contra-els-mosquits-a-almarda/ "Linked In")
*   [](mailto:?body=https://aytosagunto.es/va/actualitat/sanitat-i-consell-local-agrari-es-coordinen-per-a-millorar-el-tractament-contra-els-mosquits-a-almarda/)